Dit is ironies ook die tipe winkel waar jy nie regtig baie lank wil uithang nie. Jou kanse om ‘n ooggetuie (of slagoffer) van ‘n ATM-bomaanval of rooftog te wees is net soveel groter. Ongelukkig is dit gewoonlik ook die enigste plek waar laataand melk, skywe, die koerant of tjoklits in die hande kan kry.
Geïrriteerd staan jy vierde in die ry en wag dat die mense voor jou deur deur die dik bullet-proof glasvenster bedien word. Jou beurt breek aan maar jy moet eers wag sodat die petroljoggies by die kantvenster met kleingeld, strokies, geselsies en garage kaartmasjiene gehelp word. Daarna kan jy deur die simpel karakerige luidsprekertjie vir jou sigarette vra, wat dan vyf keer gescan moet word terwyl jy vir die non-responsive persoon probeer verduidelik dat dit die verkeerde pakkie is.